Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 637/11/6606	Lučenec, 18.1.2012
EEČ : 2-47-3-2012

U Z N E S E N I E

Trestná vec:	obvinený XXXXX  
Prečin:	poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Lučenec
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 336,26 € 
b.	Peňažná suma určená na všeobecne prospešné účely: 170,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 85,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX, rodné číslo: XXXXX
	dátum narodenia: XXXXX
	trvalé bydlisko: XXXXX
realizované vyšetrovateľom (policajným orgánom) Obv.odd. PZ Poltár pod spisovou značkou ORP-2270/PT-LC-2011.

Skutková veta: 
Ako štatutárny zástupca spoločnosti XXXXX zanedbal svoje povinnosti pri vytyčovaní výkopových prác pri výmene teplovodu pre SOŠ v Poltári tým, že nezabezpečil od spoločnosti XXXXX vytýčenie trasy kábla,  čo malo za následok, že dňa 18.1.2011  o 8.30 hod. pracovný stroj prevádzajúci výkopové práce pretrhol pred objektom s popisným číslom 287/9, v  intraviláne mesta Poltár na Železničnej ulici, telekomunikačný kábel zn. TCEPKPFLE 50XN 04, čím došlo k prerušeniu telekomunikačnej prevádzky účastníckych staníc na Železničnej ulici v Poltári, pričom poškodením kábla vznikla pre spoločnosť XXXXX vo výške 336,26 €. 

Odôvodnenie: 
Uznesením povereného policajta OO-PZ Poltár,  bolo dňa 24.11.2011   pod č. ORP - 2270/PT-LC-11 podľa § 206 odsek 1 Trestného poriadku vznesené obvinenie XXXXX pre prečin poškodzovania a ohrozovania prevádzky všeobecne prospešného zariadenia podľa § 288 Trestného zákona, na tom skutkovom základe, ako je to uvedené vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci  sa koná o trestnom čine, za ktorý zákon ustanovuje trest odňatia slobody, ktorého horná hranica neprevyšuje 5 rokov, stanovenú v ustanovení § 220 odsek 1 Trestného poriadku.

Obvinený a  poškodený uzavreli dňa 23.12.2011 zmier, v rámci ktorého zástupca poškodenej spoločnosti XXXXX  potvrdil, že škoda vo výške 336,26 €, mu bola  uhradená v plnej výške, a žiadne ďalšie nároky voči obvinenému nemá.  

Obvinený XXXXX, slobodne, vážne, zrozumiteľne a určito vyhlásil, že spáchal skutok, za ktorý je stíhaný a dňa 23.12.2011  nahradil poškodenému všetky nároky spojené s náhradou škody.  

Dňa 20.12.2011  obvinený XXXXX zložil v pokladni  Okresného súdu v Lučenci sumu vo výške 170,00 €, ktorá bola určená  na všeobecne prospešné účely  s tým, že 50 % z uvedenej sumy pripadá XXXXX,  a 50 % z uvedenej  sumy  patrí  štátu na peňažnú pomoc obetiam trestnej  činnosti. Táto suma je primeraná závažnosti spáchaného trestného činu.

Obvinený ako aj poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý je bezúhonným občanom, a na jeho  osobné a majetkové pomery som dospel k záveru, že takýto spôsob rozhodnutia je dostačujúci. Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

JUDr. Ľubomír Víťaz
prokurátor